ሜጀር ጄኔራል መሐመድ እሻ እና ብርጋዴር ጄኔራል ሙሉጌታ በርሄ እጃቸውን ሰጡ
 አዲስ አበባ፦ የመከላከያ ሰራዊት አባላት የነበሩትና በጡረታ በክብር የተሰናበቱት ሜጀር ጄኔራል መሐመድ እሻ እና ብርጋዴር ጄኔራል ሙሉጌታ በርሄ እጃቸውን በሰላም መስጠታቸውን የሀገር መከላከያ ሰራዊት አስታወቀ። የመከላከያ ኢንዶክትሪኔሽን ዋና
ዳይሬክተር ሜጀር ጄኔራል
መሐመድ ተሰማ ለኢዜአ
እንደገለጹት፤ እጃቸውን የሰጡት
ከፍተኛ የጦር መኮንኖች
የጁንታውን ታጣቂ ኃይል
በመምራትና በማዋጋት ላይ
የነበሩ ናቸው። መኮንኖቹ በጡረታ ከተገለሉ በኋላ ጁንታውን በመቀላቀል የጦርነት ዝግጅት ሲያደርጉ እንደነበር አመልክተዋል።የሀገር መከላከያ ሰራዊት ሰሜን ዕዝ ላይ የህወሓት ጁንታ ጥቃት በፈጸመበት ወቅትም ዋና አስተባባሪ የነበሩ እንደነበሩም ገልጿል።አሁን ላይ በርካታ የጽንፈኛው ቡድን ሚሊሻ፣ ልዩ ኃይል እና የፖሊስ አባላት እጃቸውን በመስጠት ላይ እንደሚገኙ አስታውቀዋል፡፡እጃቸውን የሰጡ አባላትም በአግባቡ ሕጋዊ ከለላ እየተሰጣቸው ወደ ኅብረተሰቡ ለመቀላቀል በዝግጅት ላይ አንደሚገኙም አመልክተዋል፡፡ ጁንታው በማይወክላቸው ጦርነት ውስጥ የሚማግዳቸው ኃይሎች ይህንን ዕድል ተጠቅመው እጃቸውን ለመስጠት ፍላጎት ካሳዩ አሁንም በሩ ክፍት መሆኑን ጀነራሉ አረጋግጠዋል፡፡ ሠራዊቱም ወንጀለኞችን የማሰስና
የማደኑን ተግባር አጠናክሮ
መቀጠሉን ያስታወቁት ሜጀር
ጄኔራል መሐመድ ፣
በየጊዜው ቦታ እየቀያየሩ
ከሚደበቁበት ዋሻ ውስጥ
እየተለቀሙ በቁጥጥር ስር
እስከሚውሉ ድረስ አደኑ
ተጠናክሮ እንደሚቀጥልም አስታውቀዋል፡፡አዲስ ዘመን  ጥር 14/2013